gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
A Real Academia Galega de Ciencias e a Deputación de Pontevedra pechan o primeiro bloque da segunda edición do ciclo ‘Aida Fernández Ríos’ cun webinario sobre vinificación sostible | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
A Real Academia Galega de Ciencias e a Deputación de Pontevedra pechan o primeiro bloque da segunda edición do ciclo ‘Aida Fernández Ríos’ cun webinario sobre vinificación sostible
by Eva Fernández | Xul 2, 2021 | Noticias, Novas
A catedrática de Química Analítica da Universidade de Santiago de Compostela, Marta Lores, impartiu a sesión
A Real Academia Galega de Ciencias (RAGC) e a Deputación de Pontevedra pechan o “II Ciclo de Conferencias Aida Fernández Ríos”, unha actividade gratuíta destinada a espertar o interese do gran público sobre temas de actualidade científica con repercusión social e impulsar o enorme labor científico levado a cabo en Galicia.
O webinario celebrouse o xoves, 1 de xullo, coa charla “Adegas circulares: máis alá do viño…”, impartida pola catedrática de Química Analítica da Universidade de Santiago de Compostela (USC), Marta Lores Aguín. A deputada de Cohesión Social e Xuventude da Deputación de Pontevedra, Olga Mª García Ballesteros, asistiu á última xornada do primeiro bloque do ciclo, moderada pola vicepresidenta da RAGC e coordinadora do ciclo, Alicia Estévez.
Partindo da premisa de que en Galicia se elaboran excelentes viños brancos, a relatora Marta Lores explicará outros aspectos da vinificación descoñecidos para o público. A experta destaca que o bagazo de uva branca esconde un asombroso tesouro en forma dunhas sustancias químicas naturais chamadas polifenois, uns compostos bioactivos que son o fitoarsenal que a uva produce para defenderse, con moitas propiedades de interese. Marta Lorez contará como se converten estes polifenois en ingredientes útiles para a súa aplicación na propia industria vitivinícola, e tamén noutros eidos da industria alimentaria, cosmética, veterinaria, entre outras.
Nunha tendencia á sostibilidade, a catedrática sinalará como se traballa actualmente cara unha vinificación sostible aproveitando integramente o bagazo da uva a través dun proceso de transformación denominado economía circular.
O conxunto do II Ciclo de Conferencias Aida Fernández Ríos consta de dous bloques, un primeiro con dez relatorios impartidos por once recoñecidos expertos entre abril e xullo, e un segundo bloque con cinco conferencias presenciais en institutos de Secundaria e Bacharelato durante o inicio do curso académico 2021-2022 –de setembro a decembro–.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®